# Národná rada Slovenskej republiky

VIII. volebné obdobie

# 745

# VLÁDNY NÁVRH

**ZÁKON**

z ................. 2021,

ktorým sa mení a dopĺňa zákon č. [669/2007 Z. z.](https://www.slov-lex.sk/pravne-predpisy/SK/ZZ/1961/135/) o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. [162/1995 Z. z.](https://www.slov-lex.sk/pravne-predpisy/SK/ZZ/1995/162/) o katastri nehnuteľností (katastrálny zákon) v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. [669/2007](https://www.slov-lex.sk/pravne-predpisy/SK/ZZ/2007/669/) Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení zákona č. 86/2008 Z. z., zákona č. 540/2008 Z. z., nálezu Ústavného súdu Slovenskej republiky č. 235/2011 Z. z., zákona č. 70/2012 Z. z., zákona č. 368/2013 Z. z., zákona č. 282/2015 Z. z., zákona č. 139/2017 Z. z. a nálezu Ústavného súdu Slovenskej republiky č. 389/2020 Z. z. sa mení a dopĺňa takto:

1. § 4 sa dopĺňa odsekmi 9 až 13, ktoré znejú:

„(9) Odkladný účinok odvolania proti stavebnému povoleniu a rozhodnutiu o zmene stavby pred dokončením možno vylúčiť, ak to vyžaduje naliehavý verejný záujem.

(10) Ak v súvislosti s výstavbou diaľnice podľa tohto zákona bolo ako vyvolaná úprava4d) realizované elektrické, telekomunikačné alebo potrubné vedenie, vzniká vo verejnom záujme na účely tohto zákona k pozemkom dotknutým realizáciou tohto vedenia v rozsahu podľa geometrického plánu právo zodpovedajúce vecnému bremenu v prospech vlastníka elektrického, telekomunikačného alebo potrubného vedenia, a to dňom overenia geometrického plánu na katastri nehnuteľností podľa osobitného predpisu.4e) Podkladom na vykonanie záznamu[4f)](https://www.slov-lex.sk/pravne-predpisy/SK/ZZ/2009/66/vyhlasene_znenie.html#poznamky.poznamka-11) o vzniku vecného bremena v katastri nehnuteľností je geometrický plán. Vlastník nehnuteľnosti má za zriadenie vecného bremena nárok na primeranú jednorazovú náhradu; náhrada sa poskytne za výmeru, v ktorej je vlastník obmedzený pri obvyklom užívaní nehnuteľnosti v dôsledku uplatnenia zákonného vecného bremena stavebníkom. Nárok   
na primeranú jednorazovú náhradu uhradí vlastníkovi nehnuteľnosti stavebník diaľnice.

(11) Pri stavbe diaľnice podľa tohto zákona sa kolaudačné konanie spojí s konaním o zmene stavby vždy, pokiaľ sa skutočným realizovaním podstatne nemení charakter a účel realizovanej stavby a zmena stavby sa realizuje na pozemkoch uvedených v stavebnom povolení pre diaľnicu.

(12) Stavebný úrad pokračuje v konaní aj v prípade, ak sa predmet stavebného konania alebo konania o zmene stavby pred dokončením stane navrhovanou činnosťou alebo zmenou navrhovanej činnosti,4g) ktorá je predmetom povoľovania. Stavebný úrad v takom prípade vydá rozhodnutie až po právoplatnosti povolenia pre navrhovanú činnosť alebo zmenu navrhovanej činnosti.4g)

(13) Pokiaľ sa pri stavbe diaľnice podľa tohto zákona majú realizovať kompenzačné opatrenia podľa osobitného predpisu4h) na ich realizáciu sa nevyžaduje územné rozhodnutie,4i) pokiaľ súčasťou ich realizácie nie sú stavebné práce.“.

Poznámky pod čiarou k odkazom 4d až 4i znejú:

„4d) [§ 18 ods. 13 zákona č. 135/1961 Zb.](https://www.slov-lex.sk/pravne-predpisy/SK/ZZ/1964/40/#paragraf-151n) v znení neskorších predpisov.

4e) [§ 67 ods. 4](https://www.slov-lex.sk/pravne-predpisy/SK/ZZ/1995/162/#paragraf-34)  zákona Národnej rady Slovenskej republiky č. [162/1995 Z. z.](https://www.slov-lex.sk/pravne-predpisy/SK/ZZ/1995/162/) o katastri nehnuteľností a   
o zápise vlastníckych a iných práv k nehnuteľnostiam (katastrálny zákon) v znení neskorších predpisov.

4f) § 34 zákona Národnej rady Slovenskej republiky č. 162/19995 Z. z.

4g) § 3 písm. f) zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.

4h) Zákon č. 543/2002 Z. z. o ochrane prírody a krajiny v znení neskorších predpisov.

4i) § 32 zákona č. 50/1976 Zb. v znení zákona č. 254/2015 Z. z.“.

1. V § 8 ods. 3 sa slová „do 15 dní“ nahrádzajú slovami „do 7 dní“.
2. V § 8 ods. 7 sa slová „do 6 mesiacov“ nahrádzajú slovami „do jedného roka“.
3. V § 9 ods. 2 sa slová „[§ 60 ods. 2 písm. b)](https://www.slov-lex.sk/pravne-predpisy/SK/ZZ/1976/50/#paragraf-60.odsek-2.pismeno-b), [§ 62 ods. 4](https://www.slov-lex.sk/pravne-predpisy/SK/ZZ/1976/50/#paragraf-62.odsek-4), [§ 66 ods. 2 písm. a)](https://www.slov-lex.sk/pravne-predpisy/SK/ZZ/1976/50/#paragraf-66.odsek-3.pismeno-a) a f)“ nahrádzajú slovami „[§ 60 ods. 2 písm. b)](https://www.slov-lex.sk/pravne-predpisy/SK/ZZ/1976/50/#paragraf-60.odsek-2.pismeno-b) a f), [§ 62 ods. 4](https://www.slov-lex.sk/pravne-predpisy/SK/ZZ/1976/50/#paragraf-62.odsek-4), [§ 66 ods. 3 písm. a)](https://www.slov-lex.sk/pravne-predpisy/SK/ZZ/1976/50/#paragraf-66.odsek-3.pismeno-a) a [f), 67 ods. 2](https://www.slov-lex.sk/pravne-predpisy/SK/ZZ/1976/50/#paragraf-66.odsek-3.pismeno-f) a § 114 ods. 3“.
4. Za § 9b sa vkladá nový § 9c, ktorý vrátane nadpisu znie:

„**§ 9c**

**Prechodné ustanovenie k úpravám účinným dňom vyhlásenia**

(1) Konania začaté a právoplatne neskončené pred účinnosťou tohto zákona sa dokončia podľa tohto zákona.

(2) Právne účinky úkonov, ktoré v konaniach podľa odseku 1 nastali pred účinnosťou tohto zákona, zostávajú zachované.“.

**Čl. II**

Tento zákon nadobúda účinnosť dňom vyhlásenia.